Оцу Саь1ид-юртахь хиллачу дар-дацарх иштта яздора Шемалан йозанчас Мохьмад-Т1ах1ир Карахис: «Хуллон тог1ех а девлла, некъ лома бирзича, парг1ат дахара тхо. Дехьо девлча, цхьана жимачу т1айт1ехь сецира Шемал. Патармаш доцуш, ярхьама схьаяхьаш йолу пхоьзза йолу тоьпаш хичу кхийсийтира имама. И тайпа аьчкаш вайн шортта ю, аьлла. Имам оцу т1айт1ехь волуш цхьа стаг т1евеара цунна. Цо хаам бира оьрсий Саь1ид-Юьрта чубаьхкина аьлла. Т1аккха тхо цигара д1адахара. Тхо Ведана чукхочуш долчу 1инах доьлча, цунна дуьхьалвеана вара мухажир Хьаьжмурд. Шемалс Саь1ид-юьрта эскар хьажийра. Дукха хан яллале геннара хезаш бара цигахь бен т1ом. Цара дуккха а оьрсийн салтий байира, бисинарш бевдира. Цул т1аьхьа цхьана юьрта чу а дахана, нах кхетош къамелащ дира Шемала. Шари1атана дуьхьал болчарна та1зарш дира имама. 1а юккъе даллац Нохчийчохь дара тхо. 1256 (1840/41 шо) .